CELEX: 32021D2161
Language: sk
Date: 2021-12-06 00:00:00
Title: Rozhodnutie Rady (SZBP) 2021/2161 zo 6. decembra 2021, ktorým sa mení rozhodnutie (SZBP) 2018/1788 na podporu Strediska na kontrolu ručných a ľahkých zbraní v juhovýchodnej a východnej Európe (SEESAC) pri vykonávaní regionálneho plánu boja proti nedovolenému obchodovaniu so zbraňami na západnom Balkáne

7.12.2021   
               
               
                  SK
               
               
                  Úradný vestník Európskej únie
               
               
                  L 436/46
               
            
         ROZHODNUTIE RADY (SZBP) 2021/2161
         zo 6. decembra 2021,
         ktorým sa mení rozhodnutie (SZBP) 2018/1788 na podporu Strediska na kontrolu ručných a ľahkých zbraní v juhovýchodnej a východnej Európe (SEESAC) pri vykonávaní regionálneho plánu boja proti nedovolenému obchodovaniu so zbraňami na západnom Balkáne
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 19. novembra 2018 prijala rozhodnutie (SZBP) 2018/1788 (1).
                  
               
                     (2)
                  
                  
                     V rozhodnutí (SZBP) 2018/1788 sa vykonávacie obdobie činností uvedených v jeho článku 1 stanovuje na 36 mesiacov od dátumu uzavretia dohody uvedenej v jeho článku 3 ods. 3.
                  
               
                     (3)
                  
                  
                     Implementujúci partner, Rozvojový program Organizácie Spojených národov, konajúci v mene Strediska na kontrolu ručných a ľahkých zbraní v juhovýchodnej a východnej Európe, požiadal o predĺženie obdobia vykonávania rozhodnutia (SZBP) 2018/1788 do 17. októbra 2022 vzhľadom na oneskorenie vo vykonávaní projektových činností podľa rozhodnutia (SZBP) 2018/1788 vplyvom pandémie COVID-19.
                  
               
                     (4)
                  
                  
                     Pokračovanie činností uvedených v článku 1 rozhodnutia (SZBP) 2018/1788 do 17. októbra 2022 sa môže uskutočniť bez akýkoľvek dôsledkov, pokiaľ ide o finančné zdroje.
                  
               
                     (5)
                  
                  
                     Článok 5 ods. 2 rozhodnutia (SZBP) 2018/1788 by sa preto mal zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Článok 5 ods. 2 rozhodnutia (SZBP) 2018/1788 sa nahrádza takto:
            
               
                  „2.   Toto rozhodnutie stráca účinnosť 17. októbra 2022.“.
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 6. decembra 2021
            
               
                  Za Radu
               
               
                  predseda
               
               J. CIGLER KRALJ
            
         
         
            (1)  Rozhodnutie Rady (SZBP) 2018/1788 z 19. novembra 2018 na podporu Strediska na kontrolu ručných a ľahkých zbraní v juhovýchodnej a východnej Európe (SEESAC) pri vykonávaní regionálneho plánu boja proti nedovolenému obchodovaniu so zbraňami na západnom Balkáne (Ú. v. EÚ L 293, 20.11.2018, s. 11).